Vigozoo

Vigozoo foi o nome oficial do parque zoolóxico de Vigo, chamado popularmente A Madroa (lugar da parroquia de Candeán onde se atopa) ata o ano 2024 cando muda a Vigonature, dentro da migración de zoolóxico a centro educativo natural. Ostenta a categoría xurídica de organismo autónomo municipal. [Cómpre referencia] Foi o primeiro parque zoolóxico de Galicia. Historia
Está situado no monte da Madroa, a uns 10 km do centro da cidade, e ten unha extensión de 55. 676 m². Inicialmente foi constituído como fundación pública en 1970, creado a iniciativa de Rafael Portanet durante o seu mandato como alcalde de Vigo, e construído polo seu sucesor no cargo, Antonio Ramilo. A súa inauguración oficial foi o 18 de xullo de 1971. Na actualidade, xunto co Parque Marcelle Natureza son os únicos parques zoolóxicos de Galicia.
Vigozoo foi o último fogar do sonado mono Paco da especie Chlorocebus sabaeus, trasladado por iniciativa do entón concelleiro de Vigo Antonio Nieto Figueroa 'Leri', desde a alameda de Redondela a Vigozoo por mor do seu desenfreo sexual, proporcionandoselle un harén de catro monas (o que provocou as protestas de colectivos feministas). Especies
No parque exhíbense as especies de animais e plantas a seguir:
Mamíferos
Carneiro bravo (Ovis musimon)
Castor fiber
Equus quagga
Cervo do padre David (Elaphurus davidianus)
Cervo común (Cervus elaphus)
Trichosurus vulpecula
Kobus leche
Taurotragus oryx
Gamo (Dama dama)
Guanaco (Lama guanicoe)
Lémure (Lemur catta)
León (Panthera leo)
Lince común (Lynx lynx)
Llama (Lama glama)
Lobo ibérico (Canis lupus signatus)
Mona de Xibraltar (Macaca sylvanus), non actualmente. [cando? ]
Rousettus aegyptiacus
Órix de cornos de cimitarra (Oryx dammah)
Oso pardo (Ursus arctos)
Pantera negra (Panthera pardus)
Pecarí de colar ou caititú (Pecari tajacu)
Petauro do azucre (Petaurus breviceps)
Quincajú (Potos flavus)
Tigre (Panthera tigris)
Ualabí de Bennett, ualabí de pescozo vermello (Macropus rufogriseus)
Xabaril (Sus scrofa)
Xeneta (Genetta genetta)
Aves
Aguia calzada (Aquila pennatus)
Aguia real (Aquila chrysaetos)
Tartaraña cincenta (Circus pygargus)
Tartaraña das xunqueiras Circus aeruginosus
Pato filipino (Anas luzonica)
Pato cincento (Anas strepera)
Pato picopinto (Anas poecilorhyncha)
Lavanco real (Anas platyrhynchos)
Ganso de cabeza listada (Anser indicus)
Ganso do Canadá (Branta canadensis)
Ganso sangano (Branta leucopsis)
Ganso de Hawai (Branta sandvicensis)
Bufo real (Bubo bubo)
Voitre leonado (Gyps fulvus)
Cerceta aliazul (Anas discors)
Cerceta do estío (Anas querquedula)
Peneireiro (Falco tinnunculus)
Cegoña branca (Ciconia ciconia)
Cisne común (Cygnus olor)
Cisne negro (Cygnus atratus)
Poicephalus gulielmi
Cotara australiana (Eulabeornis castaneoventris)
Corvo pequeno (Corvus corone)
aguia albela (Circaetus gallicus)
Dromaius novaehollandiae
Galiña de Guinea (Numida meleagris)
Galiña de Mos Gallus gallus domesticus
Ganso cisnoide (Anser cygnoides)
Ganso bravo (Anser anser)
Ganso de Exipto (Alopochen aegyptiacus)
Ganso emperador (Chen canagica)
Grou coroado oriental (Balearica regulorum)
Grou pequeno (Anthropoides virgo)
Abelleiro europeo (Pernis apivorus)
Papagaio cincento (Psittacus erithacus)
Gabián de cabeza cincenta (Leptodon cayanensis)
Ñandú común (Rhea americana)
Marreca colorada (Anas cyanoptera)
Pato mudo ou pato crioulo (Cairina moschata domestica)
Marreca de coleira (Callonetta leucophrys)
Pato de Carolina (Aix sponsa)
Pato mandarín (Aix galericulata)
Pavón (Pavo cristatus)
Parrulo cristado (Aythya fuligula)
Asubiador americano (Anas americana)
Asubiador, pato asubión, (Anas penelope)
Ireré (Dendrocygna viduata)
Ireré paponegri (Dendrocygna autumnalis)
Pato branco (Tadorna tadorna)
Pato canelo (Tadorna ferruginea)
Pato radjah (Tadorna radjah)
Avestruz (Struthio camelus)
Réptiles
Boa arborícola amazónica (Corallus enydris coocki)
Boa constrictor
Dragón barbudo (Pogona vitticeps)
Eslizón de lingua azul (Tiliqua scincoides)
Falsa coral, coral rateira (Lampropeltis triangulum)
Falsa coral de Honduras (Lampropeltis hondurensis)
Gecko de bibrón (Pachydactylus bibronii)
Gecko leopardo (Eublepharis macularius)
Lagarto de placas do Sudán (Gerrhosaurus major)
Pitón da India (Python molurus)
Pitón real (Python regius)
Pitón reticulado (Python reticulatus)
Osga común (Tarentola mauritanica)
Cobra gato verde (Boiga cyanea)
Serpe do millo (Elaphe guttata)
Serpe rei (Lampropeltis gettulus cal)
Tartaruga aligator (Macrochelys temminckii)
Tartaruga de patas vermellas ou xabutí (Geochelone carbonaria)
Tartaruga das Antillas (Trachemys decussata)
Tartaruga de coiraza mol (Apalone Ferox)
Tartaruga de esporón xigante (Geochelone sulcata)
Sapoconcho americano, sapoconcho de Florida ou sapoconcho de orellas vermellas (Trachemys scripta elegans)
Sapoconcho de Nelson (Pseudemys nelsoni)
Sapoconcho de orellas amarelas (Trachemys scripta scripta)
Tartaruga de pescozo estriado (Ocadia sinensis)
Tartaruga falsa mapa (Graptemys pseudogeographi)
Tartaruga falsa mapa do Mississippi (Graptemys kohni)
Tartaruga pintada (Chrysemys picta)
Tartaruga xeroglífico (Pseudemys concinna)
Tegú vermello (Tupinambis rufescens)
Anfibios
Axolote (Ambystoma mexicanum)
Ra niño escuma (Rhacophorus leucomystax)
Insectos
Insecto pau alado (Sipiloidea sipylus)
Insecto pau común (Baculum extradentatum)
Insecto pau do Perú (Oreophoetes peruana)
Insecto pau da Cordilleira Cóndor (Peruphasma schultei)
Arácnidos
Escorpión emperador (Pandinus imperator)
Migala de patas vermellas (Brachypelma smithi)
Migala rubia (Grammostola sp. )
Tarántula cebra de Costa Rica (Aphonopelma seemanni)
Tarántula cornuda (Ceratogyrus marshalli)
Tarántula de Chile (Grammostola rosea)
Tarántula tigre asiática (Haplopelma sp. )
Tarántula voadora (Avicularia avicularia)
Moluscos
Polbo (Octopus vulgaris)
Peixes
Carpa vermella (Carassius auratus)
Cabalo de mar barrigudo (Hippocampus abdominalis)
Cabalo de mar de fociño longo (Hippocampus guttulatus)
Plantas
Pódense atopar 42 especies de árbores, arbustos e plantas, moitas delas autóctonas, outras exóticas. Abeleira (Corylus avellana), autóctona
Abeto vermello (Picea abies), común na xardinaxe galega
Árbore da seda (Albizia julibrissin)
Acacia negra (Acacia melanoxylon), asilvestrada en Galicia
Acivro (Ilex aquifolium), autóctona
Alfaneiros (Ligustrum spp. ), usuais na xardinaxe galega
Amieiro (Alnus glutinosa), autóctona
Bidueiros (Betula spp. ), autóctona
Camelia do Xapón (Camellia japonica), usual na xardinaxe galega
Capudre (Sorbus aucuparia), autóctona
Carballo veriño (Quercus robur), autóctona
Carballo americano (Quercus rubra), común coma árbore de reforestación en Galicia
Castiñeiro (Castanea sativa), semi-autóctona
Cedro do Atlas (Cedrus libani var. atlantica)
Cedro do Himalaia (Cedrus deodara)
Cerdeira brava (Prunus avium), autóctona
Chopo negro (Populus nigra), semi-autóctona
Alcipreste común (Cupressus sempervirens)
Alcipreste de California (Cupressus macrocarpa)
Cotoneásters (Cotoneaster spp. )
Estripeiro (Crataegus monogyna), autóctona
Figueira (Ficus carica), común nos pomares galegos
Formio (Phormium tenax)
Freixo común (Fraxinus excelsior), autóctona
Iuca filamentosa (Yucca filamentosa)
Loureiro xaponés (Aucuba japonica)
Maceiras (Malus spp. ), común nos pomares galegos
Magnolia de Soulange (Magnolia × soulangeana)
Mandarineiro (Citrus reticulata)
Milgrandeira (Punica granatum)
Nogueira común (Juglans regia), autóctona
Palmeira das Canarias (Phoenix canariensis), común na xardinaxe galega
Piñeiro manso (Pinus pinea)
Pitósporo (Pittosporum tenuifolium)
Plátano común (Platanus × hispanica), común na xardinaxe galega
Pradairo real (Acer platanoides)
Salgueiro chorón (Salix babylonica), común na xardinaxe galega
Salgueiro bravo (Salix atrocinerea), autóctono
Sanguiño (Frangula alnus), autóctono
Tuias (Thuja spp. ), común na xardinaxe galega
Tulipeiro de Virxinia (Liriodendron tulipifera)
Xinkgo (Ginkgo biloba) Instalacións e servizos
O parque conta coas seguintes instalacións e servizos: Departamento de educación: organiza visitas guiadas, obradoiros, aniversarios, campamentos, concursos etc.
Exotarium: nel áchanse os insectos, arácnidos, anfibios e réptiles. No primeiro andar están as bolboretas e as aves, no que se atopan aves exóticas durante todo o ano e na primavera e no verán tamén bolboretas.
Nocturama: atópanse diferentes animais nocturnos, coma morcegos, mouchos, petauros ou gálagos.
Tres acuarios: onde se poden ollar especies mariñas coma polbos e diversas especies de cabaliños do mar.
Planetario con capacidade para 20 persoas.
Merendeiro cuberto con instalación solar didáctica.
Parque infantil.
Cafetaría.
Tenda de agasallos.
Dentro do recinto tamén hai un monólito na memoria a Félix Rodríguez de la Fuente. Contorna
O zoo de Vigo áchase par do miradoiro da Madroa, con vistas panorámicas sobre a ría de Vigo e o parque forestal do Vixiador, con máis de 15 ha cunha rica flora e fauna. Hai pouco talláronse as árbores exóticas coma eucaliptos e acacias e plantáronse especies autóctonas coma o carballo ou o bidueiro
Preto do parque zoolóxico tamén hai un campo megalítico cun gran número de túmulos. O máis grande acada un diámetro de vinte m e unha altura de 3, 50 m. As instalacións de adestramento do Real Club Celta de Vigo tamén se atopan no lugar. Críticas
En 2011, unha denuncia cursada por Infozoos provocou a condena da Comisión Europea a España polo incumprimento da lei de zoolóxicos.
A Consellaría do Medio Rural da Xunta de Galicia detectou faltas na situación de Vigozoo en 2010 e, tras comprobar que seguía incumprindo a normativa de zoos en marzo de 2011, outorgoulle un prazo de seis meses para presentar a licenza municipal de actividade como zoolóxico, a modificación do programa nutricional, un plan definitivo e detallado do programa de cría en catividade do sapoconcho común (Emys orbicularis) e unha memoria das actividades desenvolvidas.
En febreiro de 2013 a Comisión Europea validou as reformas realizadas en Vigozoo, polo que o parque zoolóxico cumpría coa normativa Europea vixente. VigoNature
No mes de febreiro de 2024, VigoZoo deixa de existir como centro zoolóxico e transfórmase en Vigonature, un centro de divulgación ambiental orientado a obxectivos educativos.